多傑雄登

多傑雄登，係藏傳佛教格魯派傳統上信奉嘅金剛護法神，但歷代多有爭議，第十三世達賴喇嘛就曾頒布禁令，禁止呢項信仰。

從1970年代開始，第十四世達賴喇嘛多次公開反對多傑雄登信仰，1996年佢更加頒布禁令：信奉多傑雄登嘅信徒，無得參加格魯派嘅法會、亦無得接受灌頂。此舉引發西藏人社區內部唔同嘅聲音，反對者認為呢種做法係宗教迫害，迫使多傑雄登嘅信徒因為怕被人歧視而離開藏人社區。支持者則認為，多傑雄登信仰鼓勵宗教唔寬容，應該禁止。